Ponudnik izpolni, parafira in podpiše vzorec pogodbe. 

VZOREC  POGODBE ZA OKOLJU PRIJAZNO ČIŠČENJE POSLOVNIH PROSTOROV 
MESTNE OBČINE MURSKA SOBOTA

NAROČNIK:
MESTNA OBČINA MURSKA SOBOTA
Kardoševa ul. 2, 9000 Murska Sobota
ki jo zastopa župan dr. Aleksander JEVŠEK
identifikacijska številka za DDV: SI 32339828

in

IZVAJALEC:
____________________________________________________________

____________________________________________________________

ki ga zastopa direktor/direktorica g./ga. ____________________________
identifikacijska številka za DDV: SI ________________________________
skleneta

POGODBO ZA OKOLJU PRIJAZNO ČIŠČENJE POSLOVNIH  PROSTOROV MESTNE OBČINE MURSKA SOBOTA
 
Uvodna določba
1. člen

Pogodbene stranke ugotavljajo, da se ta pogodba sklepa na podlagi predhodno izvedenega postopka oddaje javnega naročila po odprtem postopku, skladno s 40. členom Zakona o javnem naročanju (Uradni list RS, št. 91/2015).

Pogodba z nobeno določbo ne izključuje subsidiarne uporabe določb Obligacijskega zakonika (Uradni list RS, št. 97/2007 in 30/2012).

Predmet pogodbe
2. člen

Predmet pogodbe je izvedba storitev okolju prijaznega čiščenja poslovnih prostorov Mestne občine Murska Sobota na lokaciji Kardoševa ulica 2, in Trubarjev drevored 6. Vsebina predmeta pogodbe je natančno specificirana v tehničnih specifikacijah za okolju prijazno čiščenje poslovnih prostorov. Tehnične specifikacije so je sestavni del te pogodbe. 

Izvajalec se zavezuje, da bo za naročnika opravljal storitve, ki so predmet te pogodbe v skladu z zahtevami razpisne dokumentacije. 

[bookmark: _GoBack]Čiščenje prostorov obsega poleg storitev čiščenja s čistilnimi sredstvi tudi oskrbo s toaletnim materialom, in sicer: s higiensko papirnatimi proizvodi (toaletnim papirjem in toaletnimi brisačam), s tekočim milom, z osvežilci WC-ja, z  bio vrečkami za odpadke, vrečkami za ločeno zbiranje odpadkov. Toaletni papir in toaletne brisače morajo biti dobro vpojni, min. troslojni.

Izvajalec mora izvajati storitve čiščenje prostorov z uporabo čistil in higiensko papirnatih proizvodov v skladu s temeljni okoljskimi zahtevami za čistila, storitve čiščenja in higienske papirnate proizvode iz Uredbe o zelenem javnem naročanju (Uradni list RS, št. 51/17).
3. člen

Vrsta in kvadratura prostorov ter frekvenca izvedbe storitev čiščenja so razvidni iz tehničnih specifikacij za čiščenje prostorov, ki je priloga razpisne dokumentacije za čiščenje prostorov in je sestavni del te pogodbe .

Pogodba se sklepa za obdobje dveh (2) let, s pričetkom 1.7.2020.

Naročnik si v času trajanja pogodbe pridržuje pravico do spremembe kvadrature čistilnih površin in zahtevanega delovnega časa čistilk, navedenih v razpisni dokumentaciji, glede na spremembe potreb. Morebitne spremembe čistilne površine in delovnega časa čistilk naročnik in izvajalec usklajujeta sproti, glede na dejanske potrebe. Vse spremembe bodo potrjene z aneksom k pogodbi.

4. člen

Izvajalec se zavezuje prevzeta dela izvršiti v obsegu, kvaliteti, obliki in z namenom uporabe, kot je razvidno iz izvajalčeve ponudbe št. _______________ z dne _____________ oziroma v skladu z razpisanimi pogoji naročnika po javnem naročilu za čiščenje prostorov, ki so sestavni del pogodbe.

Izvajalec je seznanjen z razpisnimi pogoji naročnika in jih v celoti sprejema. Razpisni pogoji so sestavni del pogodbe.

Pogodbeni rok
5. člen

Izbrani izvajalec se zavezuje s pogodbo prevzete obveznosti izpolniti v skladu z dogovorom oziroma v obdobju dveh let. 
6. člen

V primeru, da izvajalec zamuja glede na terminski plan izvajanja del ali glede na dovršitveni rok dokončanja del, je dolžan o tem takoj pismeno obvestiti naročnika in ga zaprositi za dovoljenje za podaljšanje rokov.
7. člen

V primeru, da izvajalec po svoji krivdi zamudi oziroma prekorači pogodbeno dogovorjeni rok za dokončanje prevzetih del, oziroma v primeru kršenja pogodbenih obveznosti in pogojev iz razpisne dokumentacije, ki so tudi sestavni del te pogodbe, ima naročnik pravico zaračunati izvajalcu pogodbeno kazen, ki znaša 10 promila od pogodbene vrednosti del dnevno. Znesek pogodbene kazni lahko znaša skupaj največ 20 % od pogodbene vrednosti del.

Pogodbene cene 
8. člen

Cena za storitev čiščenja 
1 ) Stavba Mestne občine Murska Sobota na lokaciji Kardoševa ulica 2 (3.378,13 m2)___________________EUR brez DDV
2)sejna dvorana  na lokaciji Kardoševa ulica 2 (329,7 m2)			___________________EUR brez DDV
3)poročna dvorana  na lokaciji Trubarjev drevored (199 m2) 	 ______________________ EUR brez DDV
Skupna pogodbena vrednost del brez DDV za obdobje 24 mesecev znaša (3.906,83 m2)
					___________________EUR brez DDV.
			                                _______ % DDV     ___________________ EUR
Skupaj pogodbena vrednost z DDV za obdobje 24 mesecev je __________________________ EUR. 

Skupna pogodbena vrednost del vsebuje vse stroške v zvezi s čiščenjem ter vse stroške čistilnega, toaletnega in drugega materiala, dostave ter davek na dodano vrednost po ustrezni stopnji. 

9. člen

Cene za obdobje dveh let so fiksne. 


Plačilni pogoji
10. člen

Opravljeno delo po pogodbi bo izvajalec obračunal z izstavitvijo e-računa.

11. člen

Izvajalec se obvezuje izstaviti e-račun v roku 8 dni po opravljeni storitvi na osnovi izpolnjenega, podpisanega in potrjenega poročila o kakovosti storitev čiščenja, izpolnjene, podpisane in potrjene evidence porabe sanitarno-higienskega materiala in na osnovi pogodbenih cen. V primeru, da računu ne bodo priložene zgoraj navedene priloge, bo naročnik račun zavrnil. 

Naročnik mora e-račun potrditi in plačilo opraviti v roku 30. dan od dneva prejema računa. Če naročnik ne pregleda in ne potrdi e-računa v roku 15 dni od prejema in mu tudi ne ugovarja, se šteje, da je potrjen s potekom tega roka.

Kot dan plačila oziroma izpolnitve naročnikove obveznosti se šteje dan, ko naročnik izroči nalog za plačilo organizaciji pri kateri ima svoj račun.
12. člen

Če je naročnik v zamudi s plačilom gredo izvajalcu zakonite zamudne obresti od dneva zapadlosti računa v plačilo v skladu z 11. členom pogodbe do dneva plačila.

Obveznosti izvajalca 
13. člen
Izvajalec se obvezuje izvajati dela po določbah iz 3. člena te pogodbe v obsegu, kot je opredeljeno v pogodbenem predmetu in sicer v najmanj enaki kakovosti kot je običajna za predmetne storitve ter z dobavo materialov, kot so opredeljeni v tej pogodbi. Izvajalec se zavezuje pričeti z navedenimi deli po tej pogodbi z dnem 1.7.2020 oz. po podpisu pogodbe.
		
Vsa dela (storitve in dobava materialov) bo izvajalec izvajal na lokaciji Kardoševa ulica 2 in Trubarjev drevored 6, v M.Soboti.
	
Izvajalec se obvezuje, da bo prevzel tri zaposlene od prejšnjega izvajalca, ki so do sedaj opravljali čiščenje pri naročniku. Izvajalec se obvezuje, da bo za izvajanja storitev čiščenja zagotovil stalne delavce oz. delavke, ki bodo imeli ustrezna znanja in izkušnje za čiščenje. Delavke(vci) morajo pri izvajalcu opraviti ustrezen preizkus znanja s področja varnega dela in varovanja zdravja pri delu, ki ga predpiše in zagotovi izvajalec ter striktno upoštevati navodila naročnika, ki urejajo to področje. Dodatno se izvajalec obvezuje, da bo čiščenje izvajala stalna ekipa (vedno isti) čistilke/čistilci 8 ur dnevno, kar naj velja za celotni čas trajanja pogodbe. Izvajalec čistilke/čistilca v času trajanja te pogodbe ne razporeja na druga delovna mesta. Na objektu je potrebna 24 urna stalna prisotnost čistilcev, kar je zajeto v ceno.

Izvajalec se obvezuje, da bo za izvedbo storitev po tej pogodbi upošteval le tista naročila, ki mu jih bo posredovala pooblaščena oseba naročnika in bodo v naprej dogovorjene. Dodatna naročila se pred izvedbo pisno evidentirajo in podpišejo s strani pooblaščencev obeh pogodbenih strank.

Izvajalec se obvezuje, da bo vsa dela po tej pogodbi opravil vestno in po pravilih stroke, pri čemer mora skrbeti, da bo delo opravljeno ekonomično, v skladu z določili pogodbe in morebitnimi dodatnimi dogovori med pogodbenima strankama. 

Izvajalec se obvezuje, da bo zagotovil kontrolo čiščenja s strani ustrezno usposobljenega delavca, preverjal ustrezno usposobljenost delavke(ca) ter o kontroli sprotno obveščal naročnika. O kontrolah in ugotovitvah bo najmanj enkrat mesečno poročal pooblaščencu naročnika. Izvajalec odgovarja naročniku za vso škodo, ki bi jo ta utrpel zaradi nekvalitetnega ali malomarnega dela izvajalca.

Izvajalec mora po prvih šestih mesecih in ob koncu vsakega leta izvajanja naročila naročniku priložiti seznam, iz katerega je razvidno ime in količina čistilnih sredstev, ki jih je porabil pri izvajanju storitve. V primeru, da ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, začne naročnik ustrezne postopke za njeno prekinitev.

Izvajalec se obvezuje izvesti posamezna opravila občasnega čiščenja izvesti v roku do osem delovnih dni po naročilu naročnika.

Izvajalec mora v času veljavnosti pogodbe na naročnikovo zahtevo dokazati, da površinsko aktivne snovi v dobavljenem blagu izpolnjujejo zahteve glede biološke razgradljivosti iz Uredbe (ES) št. 648/2004.

Poleg storitev, ki so zajete v opisu aktivnosti, se bodo izvajala tudi posebna dela po posebnem naročilu naročnika iz nabora specifikacije storitev (npr. dodatno čiščenje ob adaptaciji in pleskanju prostorov,…) vendar ne več kot 10 ur mesečno zaporedoma oz. največ 120 ur v celotnem obdobju veljavnosti pogodbe.

Za izvajanje storitev razpisane lokacije bo izvajalec zagotovil stalno število dnevno prisotnih čistilk/cev 3 delavke/ce za 8 ur.
Zamenjava čistilcev na objektu, le po predhodnem dogovoru z naročnikom.

Naročnik si pridružuje pravico, da ob neizpolnjevanju obveznosti izvajalca, prekine pogodbo.

14. člen

Pred oziroma ob podpisu pogodbe mora izvajalec naročniku posredovati seznam oseb, ki bodo izvajale čiščenje pri naročniku. Vse naknadne spremembe glede kadrov se usklajujejo samo s soglasjem naročnika.  
 
Izvajalec obvezno poskrbi v prostorih naročnika za "prepoznavnost" oseb, ki izvajajo storitve čiščenja, in sicer čistilci morajo obvezno imeti ustrezno oziroma vidno oznako na (zaščitni) obleki z nazivom izvajalca in z imenom ter priimkom čistilke - čistilca.

Izvajalec zagotavlja prisotnost zadostnega števila čistilk/čistilcev z opravljenim preizkusom iz varstva pri delu za izvedbo kvalitetnega čiščenja posameznega objekta.

Izvajalec se obvezuje delo opravljati tako, da ne bo moten delovni proces naročnika.

Izvajalec prevzema obveznost, da po končanem čiščenju zapre vsa okna in zaklene vrata.

Izvajalec oziroma njegov vodja bo izvajal redno mesečno kontrolo storitev čiščenja, dostavljal kontaktni osebi naročnika izpolnjeno, podpisano in potrjeno redno mesečno poročilo o izvedenih aktivnostih, izpolnjeno, podpisano in potrjeno evidenco prisotnosti ter se sestajali mesečno s kontaktno osebo naročnika z namenom odprave problemov, ki nastanejo tekom čiščenja. Vse spremembe glede kadrov, ki izvajajo čiščenje (čistilcev) usklajuje izvajalec s soglasjem naročnika oziroma z njegovo kontaktno osebo.

Kontaktna oseba naročnika: g. Drago RUŽIČ, ga. Petra FARTEK 

Kontaktna oseba izvajalca:

Izvajalec mora po prvih šestih mesecih in ob koncu vsakega leta izvajanja storitev čiščenja po tej pogodbi priložiti seznam, iz katerega je razvidno ime in količina čistilnih sredstev, ki jih je porabil pri izvajanju storitve.

Izvajalec mora v času veljavnosti pogodbe na naročnikovo zahtevo dokazati, da površinsko aktivne snovi v dobavljenem blagu izpolnjujejo zahteve glede biološke razgradljivosti iz Uredbe (ES) št. 648/2004.

Neposredna plačila podizvajalcem
15. člen

Izvajalec pogodbenih obveznosti ne bo izvedel s podizvajalcem. 

ALI (tekst v primeru nastopa s podizvajalci):

(1) Izvajalec bo dela po tej pogodbi opravljal z naslednjimi podizvajalci:

- _________, s sedežem ........................, ki ga zastopa ............................., matična številka: ……………………, ID DDV ............., TRR ……………….
- _________, s sedežem ........................, ki ga zastopa ............................., matična številka: ……………………, ID DDV ............., TRR ……………….
- _________, s sedežem ........................, ki ga zastopa ............................., matična številka: ……………………, ID DDV ............., TRR ……………….

(2) Izvajalec bo po tej pogodbi izvedel vsa dela, razen del, ki jih bodo izvedli podizvajalci in sicer:

Podizvajalec _____________ bo izvedel naslednja dela: …………………………………………………..., v skupni vrednosti ……………………… EUR (z DDV), ki se po terminskem planu opravijo v roku ...................... , količina ………………, kraj izvedbe del: ……………………………………….. 
 
Podizvajalec ______________ bo izvedel naslednja dela: …………………………………………………..., v skupni vrednosti ……………………… EUR (z DDV), ki se po terminskem planu opravijo v roku ...................... , količina ………………, kraj izvedbe del: ……………………………………….. 

Podizvajalec ______________ bo izvedel naslednja dela: …………………………………………………..., v skupni vrednosti ……………………… EUR (z DDV), ki se po terminskem planu opravijo v roku ...................... , količina ………………, kraj izvedbe del: ……………………………………….. 

(Opomba: če je podizvajalcev več, se navede za vsakega podizvajalca posebej)

V kolikor podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. 

V kolikor bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:
•	glavni izvajalec s podpisom te pogodbe pooblašča naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
•	je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika, 
•	glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu. 

Plačila podizvajalcem se izvedejo v rokih in na enak način kot velja za plačila izvajalcu.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora glavni izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila. Nepredložitev izjave v roku je razlog za uvedbo prekrškovnega postopka zoper izvajalca pred Državno revizijsko komisijo. Poleg globe je sankcija tudi izločitev  iz postopkov naročanja za predpisano obdobje.

 Skupina izvajalcev
16. člen

Izvajalci, ki skupaj izpolnjujejo pogodbene obveznosti, so solidarno odgovorni za pravilno izpolnitev obveznosti.

Izvajalci so dolžni sprejeti akt, iz katerega je razvidno, kateri izvajalec je dolžan izpolniti določen del pogodbenih obveznosti, način komunikacije izvajalcev z naročnikom ter izdaje računov. Izvajalci so dolžni predložiti prvemu naročniku akt najkasneje v 5 (petih) dneh od dneva sklenitve te pogodbe.

Jamstvo 
17. člen

Izvajalec odgovarja za kvaliteto opravljene storitve.

Izvajalec se zavezuje, da bo vse morebitne reklamacije rešil v roku 24 ur od prejema pisnega obvestila (telefaks, elektronska pošta, pisemska pošiljka) o reklamaciji. 

V primeru, da izvajalec ne bi odpravil pomanjkljivosti v dogovorjenem roku, lahko odpravi pomanjkljivosti naročnik na račun izvajalca. 

V primeru, da posreduje naročnik v času trajanja pogodbe izvajalcu 3-krat pisno reklamacijo (po pošti, faksu ali elektronski pošti), ter je le-ta v roku 24 ur od prejema, ne reši ustrezno, lahko naročnik odstopi od pogodbe z odpovednim rokom 30 dni.

Odpovedni rok te pogodbe s strani naročnika je 30 dni, s strani izvajalca pa 90 dni in začne teči s prvim dnem, ko je nasprotna stranka odpoved prejela.

Odpovedni rok začne teči z dnem vročitve pisne odpovedi nasprotni pogodbeni stranki. V času trajanje odpovednega roka sta pogodbeni stranki dolžni izpolniti vse obveznosti iz te pogodbe.

POGODBENA KAZEN IN ODSTOP OD POGODBE
18. člen

Pogodbeno razmerje lahko preneha tudi z odpovedjo ene od pogodbenih strank, pri čemer traja odpovedni rok tri mesece in prične teči z dnem, ko druga pogodbena stranka prejme pisno odpoved, poslano s priporočeno pošto s povratnico.

Naročnik lahko po predhodno poslanem pisnem opominu odstopi od pogodbe brez obveznosti do izvajalca, če izvajalec:
· če izvajalec opravi storitev, ki ne ustreza dogovorjeni vrsti in kakovosti;
· če izvajalec ne upošteva reklamacij glede kakovosti, vrste in rokov izvedbe ter ne odpravi posledic nekvalitetno opravljenih storitev na zahtevo naročnika;
· če izvajalec ne odpravi ali ne poravna škode, ki so jo povzročili njegovi delavci;
· če se izvajalec ne drži dogovorjenih rokov za izvedbo storitev;
· če izvajalec poviša ceno storitev v nasprotju s to pogodbo;
· če izvajalec ne zagotavlja in uporablja čistila ter ostala sredstva, ki so z zdravstvenega in ekološkega vidika ustrezna in primerna in ustrezajo zahtevam  Uredbe o zelenem javnem naročanju;
· če izvajalec ne spoštuje predpisov, navedenih v razpisni dokumentaciji oz. drugih predpisov veljavnih v RS (primeroma: neplačevanje prispevkov zaposlenim...).

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:
•	javno naročilo je bilo bistveno spremenjeno, kar terja nov postopek javnega naročanja;
•	v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
•	zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

V primeru odstopa od pogodbe, določenega v prejšnjem odstavku te točke, je izvajalec naročniku dolžan povrniti tudi vso škodo, ki mu jo s svojim ravnanjem povzroči.

Če se ugotovi, da izvajalec kakorkoli krši določila te pogodbe, naročnik opozori izvajalca na kršitve ter v primernem roku zahteva njihovo odpravo.

Če izvajalec kljub poprejšnjemu pisnem opozorilu še vedno krši določila te pogodbe, lahko naročnik pogodbo razveže, pri čemer mora izvajalec morebitna že nakazana sredstva po tej pogodbi naročniku vrniti v roku 30 dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Varovanje podatkov
19. člen

Izvajalec je dolžan ohraniti kot zaupne in trajno varovati podatke, ki jih bo pridobil ali izvedel zanje med izvajanjem pogodbe. Prodajalec podatkov ne sme uporabiti v lastno korist ali v komercialne namene in jih ne sme brez vednosti in soglasja naročnika posredovati tretjim osebam.


Varovanje osebnih podatkov
20. člen

Pogodbene stranke soglašajo, da osebnih podatkov, za katere izvesta v času izpolnjevanja pogodbenih obveznosti, ne bodo uporabile v drug namen, ki ni izrecno določen s pogodbo, in da bodo zagotovile zavarovanje navedenih podatkov v skladu z veljavnim Zakonom o varstvu osebnih podatkov ter notranjimi akti.

Zavarovanje za dobro izvedbo pogodbenih obveznosti

21. člen

Izvajalec je dolžan v 10 (petnajstih) dneh od dneva podpisa pogodbe izročiti naročniku nepreklicno ustrezno zavarovanje za dobro izvedbo pogodbenih obveznosti, plačljivo na prvi poziv in brez ugovorov v višini (10 % od pogodbene vrednosti z DDV) ____________________ EUR. Zavarovanje za dobro izvedbo pogodbenih obveznosti mora biti veljavno še 10 dni dlje po opravljeni storitvi, in sicer do ___________________. 
 
Naročnik lahko unovči instrument zavarovanja za dobro izvedbo pogodbenih obveznosti v primeru izvajalčevih kršitev pogodbenih obveznosti.

Protikorupcijska določba
22. člen

V primeru, da je pri izvedbi javnega naročila, za izbor izvajalca po tej pogodbi ali pri izvajanju te pogodbe, kdo v imenu ali na račun izvajalca, predstavniku ali posredniku naročnika, javnemu uslužbencu mestne uprave, funkcionarju, predstavniku ali članu politične stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, javnemu uslužbencu mestne uprave, funkcionarju, predstavniku ali članu politične stranke, izvajalcu ali njenemu predstavniku, zastopniku, posredniku, je ta pogodba nična. 
[bookmark: Pg32]Naročnik bo na podlagi svojih ugotovitev o domnevnem dejanskem obstoju dejanskega stanja iz prvega odstavka tega člena ali Obvestila Komisije za preprečevanje korupcije ali drugih organov, glede njegovega domnevnega nastanka pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije. 

Izvajalec bo naročniku na njegov poziv posredoval podatke o: 
· svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
· gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe. 

Izvajalec bo podatke iz prejšnjega odstavka posredoval naročniku v roku osmih dni od prejema poziva. 

Naročnik bo pri oddaji javnega naročila, v zvezi omejitvami funkcionarjev in njihovih družinskih članov, ravnal v skladu s 35. in 36. členom Zakona o integriteti in preprečevanju korupcije. 

Razvezni pogoj
23. člen

Ta pogodba je skladno s 67. členom ZJN-3 sklenjena pod razveznim pogojem, ki se uresniči v primeru izpolnitve ene od naslednjih okoliščin:
-	če bo naročnik seznanjen, da je sodišče s pravnomočno odločitvijo ugotovilo kršitev obveznosti iz delovne, okoljske ali socialne zakonodaje s strani izvajalca ali podizvajalca ali 
-	če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
-	plačilom za delo, 
-	delovnim časom, 
-	počitki, 
-	opravljanjem dela na podlagi pogodb civilnega prava kljub obstoju elementov  delovnega razmerja ali v zvezi z zaposlovanjem na črno 
in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj 6 (šest) mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca v skladu s 94. členom ZJN-3 in določili te pogodbe v roku 30 (trideset) dni od seznanitve s kršitvijo. 
V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.
Če naročnik v roku 30 (tridesetih) dni od seznanitve s kršitvijo ne začne novega postopka javnega naročila, se šteje, da je pogodba razvezana 30. (trideseti) dan od seznanitve s kršitvijo.




Kontaktne osebe s strani naročnika in izvajalca
24. člen

Naročnik določa za skrbnika pogodbe g. Draga RUŽIČ-a, ga. Petra FARTEK.

Izvajalec določa za skrbnika pogodbe ____________________________________________.


Končne določbe
25. člen

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno. Če spornega vprašanja ne bi mogli rešiti sporazumno, lahko vsaka pogodbena stranka sproži spor pri stvarno pristojnem sodišču v Murski Soboti.

26. člen

Pogodbeni stranki sta soglasni, da pogodba prične veljati z dnem, ko jo podpišeta obe pogodbeni stranki in izvajalec predloži  ustrezno garancijo za dobro izvedbo pogodbenih obveznosti v skladu z 21. členom te pogodbe ter pod pogojem, da ni vložen revizijski zahtevek oziroma, da je ta zavrnjen.

27. člen

O vprašanjih, ki niso podrobneje urejena s pogodbo, se pogodbeni stranki dogovorita naknadno v obliki aneksov.


28. člen

Ta pogodba je napisana v 5 (petih) enakih izvodih, od katerih naročnik prejme po 3 (tri) izvode, izvajalec pa 2 (dva) izvoda. Sprememba te pogodbe je mogoča le s sklenitvijo aneksa, razen če posamezne določbe te pogodbe ne določajo drugače.




Murska Sobota, dne ___________________				_____________, dne __________


Naročnik:							Izvajalec:

Mestna občina Murska Sobota					_____________________________

dr. Aleksander JEVŠEK				                                _____________, direktor/direktorica
                župan




